Mohd Sukki Othman

Prof. Madya Dato' Dr. Mohd Sukki bin Othman ialah seorang ahli akademik dan agamawan Malaysia. Beliau terlibat dalam pentadbiran agama Islam di Malaysia terutama di Pulau Pinang, Selangor dan Kedah melibatkan bidang tafsir dan akidah Islam. Beliau dilantik sebagai Mufti Pulau Pinang bermula 1 Julai 2024.

 Kehidupan awal 
Mohd Sukki dilahirkan pada 1974 di Kampung Jarak Atas, Pulau Pinang. Beliau mendapat pendidikan menengah di Sekolah Menengah Kebangsaan Agama Al-Irshad, Kepala Batas hingga 1991. Usai sekolah menengah, beliau menyambung pengajian di Universiti Yarmuk, Jordan sehingga 1996 dalam pengajian sarjana muda bahasa Arab dan Syariah.  Kemudian beliau menyambung pengajian dalam sarjana pengajian Islam di Universiti Kebangsaan Malaysia, Bangi hingga 2001, sebelum mendapat ijazah kedoktoran dalam bidang i'jaz al-Quran dari Akademi Pengajian Islam, Universiti Malaya pada 2011. Beliau juga memperoleh Diploma Penterjemahan Profesional dari Dewan Bahasa dan Pustaka Malaysia pada 2006.

 Anugerah 
  :
50px Darjah Setia Pangkuan Negeri (DSPN) – Dato'  (2024) 

 Rujukan 

Kategori:Muslim Malaysia
Kategori:Orang Malaysia berketurunan Melayu
Kategori:Mufti Pulau Pinang
Kategori:Alumni Universiti Yarmuk
Kategori:Alumni Universiti Malaya